През 1542 г. пристигнали испанците. Те започнали методичното покръстване на местното население, заселвайки хората около новите католически мисии. През този период много от племената избягали към недостъпни места във вътрешността. След испанците пристигнали мексиканците. Тяхната политика не била по-различна от испанската, само дето те започнали да превземат и вътрешността. По това време положението на индианците става още по-тежко, а на хоризонта се задават и американците. След войната от 1846 – 1848 г. с Мексико, САЩ получават целия Югозапад и Калифорния. Междувременно Златната треска привлича хиляди бели авантюристи, които впоследствие остават да живеят тук. За кратко време дивеча и много от растителния свят изчезнали вследствие на прекомерната експлоатация. Заселниците практически унищожават средата на много племена. Цели народи били преместени, а към 1870 г. много от племената са обявени официално за измрели. Числеността на коренното население достига до крайния минимум.